ועדת הכלכלה, כנסת 25, פרוטוקול מספר 104, 2023-05-08 00:00

דוד ביטן: בנושא הרוויזיה על ההסתייגויות והחוק של חוק החשמל

דוד ביטן:      פרק י"ב אנרגיה רק סעיף 50(1) (חוק משק החשמל) מתוך הצעת התוכנית הכלכלית תיקוני חקיקה ליישום המדיניות הכלכלית לשנות התקציב 2023 ו-2024

דוד ביטן:      חברה הכנסת אלקין הגיש רוויזיה, בבקשה

זאב אלקין: קודם על ההסתייגויות כן? אני הגשתי רוויזיות על ההסתייגויות

זאב אלקין: אתה תטען ביחד לא?     

זאב אלקין: אין לי בעיה של כל ההסתייגויות אצביע על הרוויזיה זה במכה אחת אבל על החוק זה הצבעה אחרת, זה רוויזיה נפרדת

דוד ביטן: בסדר, שתי הצבעות אבל תטען על שתיהן לא? שאתה רוצה לחשוב לפני שאתה טוען?     

קטי קטרין שטרית: הוא רוצה לחשוב כמה זמן הוא יכול למשוך

דוד ביטן: לא, מה ישי למשוך כבר יש לנו 16:00 כבר יש לנו     

זאב אלקין: הנימוק שלי מאוד פשוט, עכשיו אדוני היושב ראש, אני ראיתי דווקא על סמך שני דיונים הקודמים במיוחד בפרק הבנקאות, שההסתייגויות שלנו אם מסבירים אותם בצורה היסודית

דוד ביטן: לא הייתם, לא היית, אתה העדפת לא לבוא, מה אני אעשה?     

שלום דנינו: אם היית בא באמת לדיון היינו משנים

דוד ביטן: אם היית בא הייתי מקשיב לה, אתה החלטת שאתה הולך למקום אחר ולא מטפל בהסתייגויות שהגשת, מה את רוצה שאני אעשה? נו אז מה אתה רוצה ממני?     

זאב אלקין: זה בסדר

דוד ביטן: נו אז מה אתה רוצה ממני?     

זאב אלקין: מה אני רוצה? אני רוצה לנסות לשכנע אותך

דוד ביטן: נכון, אם יש הסתייגות טובה אני מקשיב לה

זאב אלקין: אני רוצה בכל זאת לנסות לשכנע אותך לפתוח את זה מחדש כדי שאני אוכל - -     

דוד ביטן: אחרי שאתה החלטת לא לבוא?     

זאב אלקין: אה, זה לא פייר, זה בעייתי, זה פעמיים לא פייר, זה גם אתה מקבל הסתייגויות שהן טובות, אז זה פעמיים לא פייר

דוד ביטן: לא נורא, יש לנו יש לנו עוד חלק בחשמל שפוצל ונדון בו בוועדה, אם יש לך משהו חשוב אנחנו נשמע אותך אז

זאב אלקין: לא, אי אפשר לעשות את זה בלי שפותחים את ההסתייגויות אז לכן זאת הסיבה

דוד ביטן: שבגללה הגשת?     

זאב אלקין: לא הגשנו כי צריך הסתייגויות, היות והדיון היה פה מהיר

דוד ביטן: לא מהיר, לא מהיר, אתה לא היית, נו מה אני אעשה

קריאה: אני חושב שכל חברי האופוזיציה הצביעו בעד נכון?     

זאב אלקין: על ההסתייגויות?     

דוד ביטן: לא, לא על ההסתייגויות, על החוק כן כולם אמרו כי זה חוק טוב

זאב אלקין: לא אמרנו שהוא לא טוב

דוד ביטן: אז למה הגשת הסתייגויות אם כולם מצביעים, פה אחד זה היה אז למה? הוא שואל

זאב אלקין: כי זה הזדמנות לשנות את הנוסח

דוד ביטן: איזה מה אתה רוצה לשנות בוא נשמע בנוסח של החוק?     

זאב אלקין: בשביל זה אני צריך את ההסתייגויות

דוד ביטן: לא עזוב את ההסתייגויות, אם יש לך משה ואתה רוצה והוא חשוב אני פה

זאב אלקין: למשל, למשל נושא שקשור לסמכויות של הוועדה הזאת, זאת הייתה הסתייגות שלנו נדמה לי מספר 5 ומספר, אותה הסתייגות זה מופיע פעמיים, מספר 5 שפה מופיע בחוק אחרי פסקת משנה (ה) יבוא, אדם המייצר חשמל ממצב אגירה ומוכר חשמל לבעל הרישיון אלא אם כן באישור השר קבע כללים, אנחנו הצענו שהכללים האלה יבואו לאישור של גם ועדת הכלכלה ולא רק השר

דוד ביטן: אה, כל דבר ועדת הכלכלה? חשבנו על זה ובאמת אמרנו שלא צריך

זאב אלקין: קודם כל שחשבתם זה אומר שזה לא רעיון הזוי

דוד ביטן: לא, לא הזוי, לא אמרתי הזוי אבל ויתרנו להם על זה, אנחנו לא רוצים לערבב את הרשויות, יש רשות מבצעת, יש רשות מחוקקת, אתה בזה שכל דבר קטן אומרים הוועדה תאשר, זה מערבב את הרשויות קודם כול, אז לא כל דבר, במקרה הזה בגלל הנושא של הפרדת רשויות אז אמרנו לא תמיד צריך את הוועדה, לא היה רלוונטי לחייב את זה, זה הכל

זאב אלקין: אגב עוד דבר שהצענו, הצענו דיווח לוועדת הכלכלה את היקף הפטורים

דוד ביטן: דיווח ועדת הכלכלה של מה?     

זאב אלקין: של היקף הפטורים שינתנו

דוד ביטן: את היקף הפטורים? מה זה?     

קריאה: יש רישיונות לייצור חשמל, הפטורים לרישיונות לפטור את זה

דוד ביטן: בסדר, זה בדיווח השנתי של משרד האנרגיה הוא יכול לדווח לנו על הפטורים

זאב אלקין: אבל הוא לא יעשה את זה אתה יודע

דוד ביטן: צריך להכניס את זה בחוק?     

זאב אלקין: כן תמיד, יש הרבה פעמים חוקים עם דיווחים פרטניים שוועדה רוצה לעקוב, עשינו את זה אגב

דוד ביטן: כן לחייב בזה, אז הנה אני אומר לך, שיהיה דיון על הוועדה על האנרגיה, תביאו גם את זה

שלום דנינו: האמת היא - -חייב לדווח לוועדת הכלכלה והיא פה המון שנים

ד"ר עידית חנוכה: אבל אנחנו עוקבים אחרי זה

שלום דנינו: לא, אבל את אומרת לי לא באים לדבר

ד"ר עידית חנוכה:  לא באים שסתם נכנס לחוק וזה, מה שכן אולי צריך לעשות שהוועדה תזמין

דוד ביטן: טוב זהו סיימנו? כי אנחנו ב- 15:15 צריכים להיות שמה

זאב אלקין: 15:30 צריך להיות

דוד ביטן: אה זה שונה ל-15:30?     

זאב אלקין: ככה אמרו לי

דוד ביטן: טוב אתה יושב? בוא שב

דוד ביטן:      מי בעד הרוויזיה ירים את ידו? שלושה, מי נגד? חמישה

דוד ביטן: הרוויזיה נדחתה      הרוויזיה לא עברה

דוד ביטן:      יש עוד רוויזיה שני רוויזיות

דוד ביטן:      מי בעד הרוויזיה השנייה ירים את ידו? מי נגד?     

דוד ביטן: הרוויזיה נדחתה          חמישה נגד שלושה, הרוויזיה לא עברה

דוד ביטן:      אז סיימנו בוא נעבור לוועדת הכנסת